
Конкурс өткізу туралы хабарландыруға
№ 2 қосымша
«___» ______ 202_ ж.
ТЕХНИКАЛЫҚ СИПАТТАМА
асханаға арналған тұрғын емес үй-жайды мүліктік жалдауға беру бойынша

1. «Астана медицина университеті» КеАҚ (бұдан әрі – Жалға беруші) Жалға алушыға асханаға арналған мынадай тұрғын емес үй-жайды мүліктік жалдауға (жалға) береді:
	№
	Объектінің атауы
	Объектінің орналасқан жері
	Объектінің ауданы, м²
	Мүліктік жалдау мерзімі
	Объектінің жұмыс кестесі

	1
	Асханаға арналған тұрғын емес үй-жай
	Астана қ., Сарыарқа даңғылы, 33
	162,5 м²
	1 жыл
	Асхана: дүйсенбіден жұмаға дейін сағат 08:00-ден 18:00-ге дейін (Жалға берушімен келісім бойынша жұмыс кестесі өзгертілуі мүмкін).


* Объектінің ауданы нақты жоспарлануына (дизайнына) сәйкес нақтылануы мүмкін.
Жалға алушы Қазақстан Республикасы Денсаулық сақтау министрінің 2022 жылғы 17 ақпандағы № ҚР ДСМ-16 бұйрығымен бекітілген «Қоғамдық тамақтану объектілеріне қойылатын санитариялық-эпидемиологиялық талаптар» санитариялық қағидаларын басшылыққа алуға және сақтауға міндетті.
2. Асхана мәзірі
Клиенттерді (білім алушылар/қызметкерлер) ақпараттандыруға арналған асхана мәзірі тағамдардың атауы, шығымы (граммажы) және бағалары көрсетіле отырып, көрнекті жерде орналастырылуға тиіс. Мәзір 3 (үш) тілде (қазақ, орыс, ағылшын) ұсынылуға тиіс.
Мәзірде тағамдардың кең ассортименті (саны) болуы тиіс:
1) таңғы астың кемінде 5 түрі, оның ішінде күн сайын кемінде 2 түрі;
2) сорпалардың кемінде 5 түрі, оның ішінде күн сайын кемінде 3 түрі;
3) гарнирлерді қоса алғанда, күн сайын ыстық тағамдардың кемінде 5 түрі;
4) салаттардың кемінде 7 түрі, оның ішінде күн сайын кемінде 3 түрі;
5) күн сайын десерттер мен пісірмелердің кемінде 5 түрі;
6) күн сайын сусындардың кемінде 10 түрі.
Жалға алушы диеталық кешенді, сондай-ақ вегетариандық тағамдарды қарастыруға құқылы.
Өнімдердің ассортименті мен бағалары Жалға берушімен келісілуге тиіс. Тағамдардың құрамына кірмейтін және тамақтану объектісінің аумағында сатылатын тауарлардың құны ұқсас тауарлардың орташа нарықтық құнынан 10%-дан артық жоғары болмауға тиіс.
Бұл ретте өнім бағасының кез келген көтерілуі себептері дәлелді негізделе отырып, тараптардың Шартқа қосымша келісімге қол қоюы арқылы Жалға берушімен келісіледі және жылына 2 реттен аспауға тиіс.
Жалға алушы Қазақстан Республикасының заңнамасына сәйкес POS-терминал, бақылау-касса машинасы (БКМ) және QR-төлемдер арқылы қолма-қол ақшасыз және қолма-қол төлем жасау мүмкіндігін қамтамасыз етуге тиіс.
3. Кешенді түскі ас
Жалдау шартының бүкіл қолданылу мерзімі ішінде бір кешенді түскі астың құны 1800 теңгеден аспауға тиіс. Бір аптаға арналған кешенді түскі ас мәзірі әртүрлі болуы тиіс. Конкурстық құжаттамаға бес күнге арналған тағамдар мен кешенді түскі астар ассортиментінің тізбесін және болжамды бағаларды қоса беру қажет.
Кешенді түскі ас беру уақыты сағат 13:00-ден 15:00-ге дейін, осы уақыт ішінде Жалға алушы Астана қ., Сарыарқа даңғылы, 33 мекенжайындағы асханада Қоғамның білім алушылары мен қызметкерлерін кемінде 100 порция кешенді түскі аспен қамтамасыз етуге тиіс.
4. Әлеуетті Жалға алушы міндетті:
1) конкурс жеңімпазы болып айқындалғаннан кейін 3 (үш) жұмыс күні ішінде тұрғын емес үй-жайдың бір бөлігін жалдау шартын ресімдеп, Жалға берушіге қол қоюға ұсынуға; Шарт жасалғаннан кейін 10 (он) жұмыс күні ішінде бір айлық жалдау ақысы мөлшерінде кепілдік төлем енгізуге;
2) қолданыстағы санитариялық қағидаларды басшылыққа алуға және олардың талаптарын сақтауға;
3) қоғамдық тамақтану қызметтерін көрсету үшін объектілерді барлық қажетті жабдықтармен, жиһазбен және мүкәммалмен толық жабдықтауға және бұл фактіні активтерді қабылдау-беру актісімен бекітуге;
4) Объектіні тиісті тәртіпте ұстауға, Объектіге немесе онда орналасқан инженерлік коммуникацияларға зақым келтіруі мүмкін әрекеттер жасамауға;
5) Объектінің жекелеген элементтері, инженерлік жабдықтар Жалға алушының кінәсінен де, табиғи тозу салдарынан да істен шыққан жағдайда жөндеу жұмыстарының, жабдықтың құнын өтеуге, сондай-ақ осындай мән-жайлардың туындағаны туралы Жалға берушіні дереу жазбаша хабардар етуге;
6) Жалға алушыға берілген мүкәммал бүлінген жағдайда осы мүліктің баланстық құны бойынша өтеуге;
7) Жалға берушінің өкілдерін, санитариялық қадағалау қызметтерін және Қазақстан Республикасының заңнамасының және Объектіні пайдалану мен қолдану тәртібіне қатысты өзге де нормалардың сақталуын бақылайтын басқа мемлекеттік органдарды Объектіге кедергісіз кіргізуге, олар белгілеген мерзімдерде анықталған бұзушылықтарды жоюға;
8) Жалға беруші ұсынатын тізімдерге сәйкес жетім балалар мен ата-анасының қамқорлығынсыз қалған балаларды тегін кешенді түскі аспен қамтамасыз етуге;
9) өтінім негізінде Жалға берушінің қызметкерлеріне банкеттер, іс-шаралар және т.б. сомасынан 20% мөлшерінде жеңілдік беруге;
10) Объектінің нысаналы мақсатына байланысты пайда болған қалдықтарды жинауды, қауіпсіз сақтауды және әкетуді қамтамасыз етуге және ҚТҚ әкету бойынша шарт жасасуға;
11) ресурстарды (су, электр энергиясы, жылу) тиімді пайдалануды қамтамасыз етуге;
12) қосымша жабдық орнату қажет болған жағдайда оны Жалға берушімен келісуге және орнатуды Жалға алушының қаражаты есебінен жүргізуге;
13) жиһаз, ұйымдастыру техникасы, жабдық және өзге де тауар-материалдық құндылықтар түріндегі өз мүлкін әкелу/әкету кезінде Жалға берушіні хабардар етуге;
14) Шарт жасалған күннен бастап 30 (отыз) күнтізбелік күн ішінде қоғамдық тамақтану объектісін пайдалану үшін заңнамада көзделген рұқсат беру және санитариялық-эпидемиологиялық құжаттарды ресімдеуге;
15) ас блогының, асхана залының және кафетерийдің тиісті санитариялық жай-күйін қамтамасыз етуге, үй-жайларды дезинфекциялау құралдарымен күнделікті тазалауды, ыдыстарды тиісті жуу құралдарымен жууды өз қаражаты есебінен жүргізуге;
16) ас блогы мен асхана залының қызметкерлерін санитариялық қағидалардың талаптарына сәйкес арнайы санитариялық киіммен, ауыстырылатын аяқ киіммен және бас киімдермен қамтамасыз етуге;
17) тамақ өнімдерін тиісті ыдыста арнайы бөлінген автокөлікпен өз күшімен де, өнім жеткізушілердің күшімен де жеткізуді қамтамасыз етуге; өнімдерді асхана залы арқылы өткізбей, ғимараттың артқы жағындағы шығу жолы арқылы міндетті түрде қабылдауға;
18) Қазақстан Республикасының санитариялық қағидалары мен нормаларының талаптарына сәйкес тамақ өнімдерін сақтау жағдайларын, өткізу және пайдалану мерзімдерін қамтамасыз етуге;
19) қосымша қажеттілік болған жағдайда санитариялық-эпидемиологиялық және эстетикалық талаптарға сәйкес келетін, үздіксіз тамақтандыруға арналған ыдыс-аяқты қамтамасыз етуге;
20) асхананы кәсіби кадрлармен жасақтауға, олардың кәсіби деңгейін арттыру бойынша жұмыс жүргізуге;
21) өз қызметкерлерінде медициналық кітапшалардың, COVID-ке қарсы вакцинация туралы анықтамалардың, соттылығының жоқтығы туралы анықтамалардың және наркологиялық-психологиялық диспансерде есепте тұрмайтыны туралы анықтамалардың болуын қамтамасыз етуге;
22) тоңазытқыш, технологиялық және басқа да жабдықтарды нұсқаулықтар мен пайдалану қағидаларына сәйкес пайдалануды қамтамасыз етуге;
23) келіп түсетін азық-түлік шикізаты мен тамақ өнімдері нормативтік және техникалық құжаттама талаптарына сәйкес болуға, олардың сапасы мен қауіпсіздігін куәландыратын құжаттармен (сәйкестік, шығу тегі мен сапасы сертификаты, санитариялық-эпидемиологиялық қорытынды, қажет болған жағдайда ветеринариялық куәлік) сүйемелденуге және жарамды әрі таза ыдыста болуға тиіс;
24) ас үй жабдығы немесе оның элементтері сынған немесе істен шыққан жағдайда жөндеуді өз қаражаты есебінен жүргізуге;
25) коммуналдық қызметтер (сумен жабдықтау, су бұру, электрмен жабдықтау, жылумен жабдықтау) бойынша Жалға алушының нақты шеккен шығындарын төлеуге;
26) әлеуетті Жалға алушы жалдау жағдайларын жақсарту үшін өзге де нұсқаларды ұсынуға және жөндеу жұмыстарын өз қаражаты есебінен жүзеге асыруға құқылы.

